CELEX: 32020D0122
Language: da
Date: 2020-01-16 00:00:00
Title: Kommissionens gennemførelsesafgørelse (EU) 2020/122 af 16. januar 2020 om indgåelse af en aftale i form af brevveksling mellem Den Europæiske Union og De Forenede Mexicanske Stater vedrørende ændringer af bilag I og II til aftalen mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren

29.1.2020   
               
               
                  DA
               
               
                  Den Europæiske Unions Tidende
               
               
                  L 23/1
               
            
         KOMMISSIONENS GENNEMFØRELSESAFGØRELSE (EU) 2020/122
         af 16. januar 2020
         om indgåelse af en aftale i form af brevveksling mellem Den Europæiske Union og De Forenede Mexicanske Stater vedrørende ændringer af bilag I og II til aftalen mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets afgørelse 97/361/EF af 27. maj 1997 om indgåelse af en aftale mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren (1), særlig artikel 4, og
         ud fra følgende betragtninger:
         
                     (1)
                  
                  
                     Aftalen mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren (2) (i det følgende benævnt »aftalen«) trådte i kraft den 1. juli 1997.
                  
               
                     (2)
                  
                  
                     I henhold til aftalens artikel 18 har Unionen og De Forenede Mexicanske Stater forhandlet sig frem til en aftale i form af brevveksling for at erstatte bilag I og II til aftalen med henblik på at ajourføre og rette listerne over beskyttet spiritus.
                  
               
                     (3)
                  
                  
                     Brevvekslingen bør godkendes på Den Europæiske Unions vegne.
                  
               
                     (4)
                  
                  
                     Foranstaltningerne i denne afgørelse er i overensstemmelse med udtalelse fra Komitéen for Spiritus —
                  
               BESTEMT FØLGENDE:
         
            Artikel 1
            Aftalen i form af brevveksling mellem Den Europæiske Union og De Forenede Mexicanske Stater, der erstatter bilag I og II til aftalen mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren godkendes herved på Den Europæiske Unions vegne.
            Teksten til aftalen i form af brevveksling, herunder de erstattede bilag I og II, er vedhæftet denne afgørelse.
         
         
            Artikel 2
            Medlemmet af Kommissionen med ansvar for landbrug og udvikling af landbrugsdistrikter bemyndiges herved til at undertegne aftalen i form af en brevveksling med bindende virkning for Den Europæiske Union.
         
         
            Udfærdiget i Bruxelles, den 16. januar 2020.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EFT L 152 af 11.6.1997, s. 15.
         
            (2)  EFT L 152 af 11.6.1997, s. 16.